Der er kun blevet solgt 60 billetter til den først planlagte afgang til Florida fra Aalborg Lufthavn den 21. juni, og derfor har flyselskabet nu aflyst afgangen til Florida, det skriver Nordjyske. Med kun 60 bookede billetter ville flyet lette med hele 300 tomme sæder, hvis ikke afgangen var blevet aflyst. Da Comefly i første omgang lancerede afgangene til Florida, var det planen, at der skulle have været 20 afgange fra både Aalborg og København. I alt 40 gange skulle flyene lette fra Danmark med kurs mod Florida. Den plan har dog langt fra fået luft inder vingerne. Selskabet har aflyst samtlige afgange fra København, og i alt 15 afgange fra Aalborg er tidligere blevet aflyst. Efter den seneste aflysning resterer der blot fire afgange fra Aalborg til Florida.

Opsummering:
Flyselskabet Comefly, der vil flyve nordjyderne til Florida, må endnu engang skære i afgangene.